Viking Sky: Lágt oljutrýst var orsøkin til álvarsligu trupulleikarnar Grundin til, hví allir motorarnir á Viking Sky brádliga steðgaðu, eftir at skipið var farið frá Hustadvika í Noregi leygardagin 23. mars, sær út at vera funnin. -Tað, sum vit kunnu staðfesta fyribils, er, at beinleiðis orsøkin til at motorarnir steðgaðu, var lágt oljutrýst. Stigið av smyrjiolju í tangunum var í lagi, men lutfalsliga lágt kortini, tá skipið fór frá bryggju í Hustadvika, sigur Lars Alvestad, stjóri í norska sjóvinnustýrinum.